|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për disa shtesa dhe ndryshime në ligjin nr.162, datë 4.12.2014 “Për mbrojtjen e cilësisë së ajrit në mjedis”, i ndryshuar |
| **MINISTRIA UDHËHEQËSE**  | Ministria e Turizmit dhe Mjedisit |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | Vendim nr. 412, datë 19.06.2019 “Për miratimin e Planit Kombëtar për Menaxhimin e Cilësisë së Ajrit”. |
| **DATA E KONSULTIMIT PUBLIK** | 28.07.2022 - 01.11.2022 |
| **DATA E VLERËSIMIT TË NDIKIMIT**  | 19.02.2024 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, Datë 25.11.2022 |
| **NUMRI I VLERËSIMIT TË NDIKIMIT** | 2024-MTM-1 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Fatjona.Çinaj*e-mail*-i: fatjona.cinaj@turizmi.gov.alnumri i telefonit: 0694707357Rovena Agalliu*e-mail*-i: Rovena.Agalliu@turizmi.gov.al numri i telefonit: 0695693240 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Ligji nr 162, datë 04.12.2014 “Për mbrojtjen e cilësisë së ajrit të mjedisit”, ka si qëllim të përmirësojë shëndetin publik dhe të sigurojë një nivel të lartë të mbrojtjes së mjedisit.Problemi kryesor i evidentuar është ndotja e ajrit, ose cilësia e ulët e ajrit. Shkaqet e evidentuara lidhur me problemin janë: vakum ligjor, mungesë koordinimi ndërinstitucional, kapacitete të pamjaftueshme në institucionet përgjegjëse për të zbatuar legjislacionin në këtë fushë (AKM, DPSHTR, ISHTI, ISHMT), masa administrative të pamjaftueshme dhe jo në përputhje me kontekstin etj. Grupet e prekura nga problematika janë: qytetarët, biznesi, qeveria.Problemet e evidentuara shtrihen në të gjithë territorin e Republikës së Shqipërisë, në cdo qark dhe ky problem afekton të gjithë qytetarët e Republikës së Shqipërisë, kryesisht banorët e rretheve me ndotjen më të lartë të ajrit..Ndërhyrja e qeverisë është e nevojshme për forcimin e detyrimit për respektimin e kërkesave, parimeve dhe kushteve të shkarkimit në ajër nga operatorë të ndryshëm.Eshte parë e arsyeshme, si nga institucionet shtetërore ashtu edhe nga qytetarët (nëpërmjet procesit të këshillimit kombëtar) të vijohet me ndryshimin e qasjes së ndjekur deri më tani.Kjo nismë ka për qëllim të përmirësojë shëndetin publik dhe të sigurojë një nivel të lartë të mbrojtjes së mjedisit, nëpërmjet integrimit të çështjes së mbrojtjes së ajrit në politika të tjera, si dhe përcaktimit të kërkesave për pakësimin e shkarkimeve, monitorimin, vlerësimin, planet e cilësisë së ajrit dhe bashkëpunimin në nivel ndërkombëtar për këtë qëllim. |
| **OBJEKTIVAT***Cilat janë objektivat dhe efektet e synuara të propozimit?* Objektivat e këtij projektligji janë:* Ulja me 40% e nivelit të ndotjes në zonat urbane brenda vitit 2024;
* Të sigurohet që lënda e ngurtë pezull PM 10, në zonat urbane të mos kapërcehet më shumë se 35 herë gjatë një viti vlera kufi 50 μg/m3 në ditë, deri më 1 janar 2030 *(*sipas objektivave të vendosura në VKM Nr.352/2015 );
* Të sigurohet që lënda e ngurtë pezull PM 2.5 në zonat urbane të mos kalojë vlerën kufi 20 μg/m3 për vit kalendarik, deri më 1 Janar 2030 (sipas objektivave të vendosura në VKM Nr.352/2015);
* Reduktimi i emetimeve ne ajer nga aktiviteti industrial duke respektuar kushtet të Lejes se Mjedisit nga impiantet me djegie l**idhur me vlerat kufi të shkarkimeve për SO2; NOx dhe PM**, sipas afateve kohore të përcaktuar në r VKM Nr.162/2020 “Për rregullat e hollësishme për hartiminin, miratimin rishikimin, dhe zatimin e programeve të pakësimit të shkarkimeve në ajër:

i. Për impiantet ekzistuese (5-50 MW): nga data 1 Janar 2025;ii. Për impiantet ekzistuese (1-5 MW): nga data 1 Janar 2030;* Arritja e niveleve të ndotësve të ajrit, bazuar në shëndetin human, në vlerat përkatëse për NOx - 40 µ/ m³, për PM10 - 40 µ/ m³, për PM2,5-25 μg/m3 dhe 20 μg/m3 dhe SO2-125 µ/ m³ per 24 ore ose 20 µ/ m³ ne vit ;
* Garantimi i cilësisë së ajrit dhe mbrojtjes së shëndetit të popullsisë nëpërmjet, vendosjes sër sanksioneve proporcionale, me qellim dekurajimin e aktiviteteteve që dëmtojnë cilësinë e ajrit.
* Garantimi i efikasitetit të sanksioneve administrative nëpërmjet ndryshimit të natyrës juridike të sanksioneve kundrejt kundërvajtjeve të kryera në dëm te mjedisit.
* Rritje e nivelit të kontrolleve duke plotësuar hapësirat ligjore lidhur me përcaktimin e masave administrative për shkeljet e dispozitave ligjore.
* Përcaktimi i qartë i kompetencave institucionale i strukturave përgjegjesë për monitorimin dhe kontrollin e cilësisë së ajrit brenda vitit 2024.
* Zhvillimi dhe forcimi i institucioneve ekzistuese përgjegjëse për kontrollin e cilësisë së ajrit duke rritur kapacitetet e tyre, strukturat qeverisëse dhe mekanizmat e bashkëpunimit.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikave:**Opsioni 0:**  Nuk do të ndërhyjmë me ndryshim apo politikë të re. Aktualisht procesi i vjeljes së gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për mbrojtjen dhe përmirësimin e cilësisë së ajrit të mjedisit.**Opsioni 1:** (Jorregullator) - Prezantimi i një trajnimi vullnetar për qytetaret për të minimizuar ndotjen e mjedisit.**Opsioni 2:** Hartimi i një ligji të ri për mbrojtjen e cilësisë së ajrit në mjedis;Kjo nuk mund të realizohet pasi ligji do të amendohet vetëm në disa nene. Që të hartohet një ligj i ri duhet të ndryshohen mbi 50% e neneve të tij dhe kur ndryshimet përbëjnë ndryshime thelbësore të ligjit.**Opsioni 3:** (I preferuar) – Ndryshimi i ligjit ekzistues nr.162, datë 4.12.2014 “Për mbrojtjen e cilësisë së ajrit në mjedis”, i ndryshuar;Amendimi/ndryshimi i ligjit është ashpërsimi i kundravajtjeve administrative në legjislacionin në fuqi për mjedisin me 30% të vlerës së gjobave, masë e cila do të ashpërsojë masat ndëshkuese.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Opsioni i preferuar është opsioni nr. 3, sipas të cilit, ndryshimi i ligjit ekzistues nr.162, datë 4.12.2014 “Për mbrojtjen e cilësisë së ajrit në mjedis”, i ndryshuar, do të përcaktojë parashikimin që të merren masa ndëshkimore administrative më të forta ndaj subjekteve, të cilët nuk përmbushin detyrimet e parashikuara në këtë ligj, në të kundërt, do të konsiderohet kundërvajtje administrative:a) mospërmbushja dhe mosrespektimi i kërkesave, parimeve dhe kushteve të shkarkimeve në ajër nga operatori i një instalimi, referuar lejes së mjedisit të tipave A, B apo C:b) prodhimi, importimi ose tregtimi, nga subjektet, i lëndëve djegëse në kundërshtim me kërkesat e këtij ligji, c) përdorimi i lëndëve djegëse të ndaluara nga operatori, në kundërshtim me kërkesat e këtij ligji, ç) ndotja e ajrit, e shkaktuar nga burimet e lëvizshme, në kundërshtim me kërkesat e këtij ligji, *Kostot e drejtpërdrejta për sektorin publik* do të lidhen: (i) me kostot e stafit të Ministrisë së Turizmit dhe Mjedisit që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës; (ii) në vjeljen e të ardhurave nga gjobat e vendosura nga strukturat përgjegjëse inspektuese te propozuara. **Ndikimi mjedisor** do të reduktohen shkarkimet ne ajër te ndotësve atmosferik dhe rritet ndërgjegjësimi i personave fizik/juridik; rritet në një nivel më të lartë mbrojtja dhe parandalimi i ndotjes së mjedisit; minimizohen ndikimet negative të përgjithshme që vijnë nga shkarkimet në ajër;.Gjithashtu përfitimet mjedisore nga përmërisimi i cilësisë së ajrit të mjedisit reflektohen edhe në: ruajtjen e biodiversitetit, zbutjen e ndryshimeve klimatike, qëndrueshmërinë afatgjatë mjedisore (ruajtjen e burimeve natyrore), përmirësimin i peizazhit të qytetit. Ndikime në Sektorin privat Ndryshimet sipas opsionit të preferuar do të ndikojnë edhe sektorin privat duket sjellë përfitime të tilla si: rritje e jetëgjatësisë dhe efikasitetit të pajisjeve/makinerive; reduktimi i kostove operacionale nëpërmjet përdorimit të teknologjive të reja më eficiente dhe të patsra, duke stimuluar inovacionin në sektorin privat. Po kështu ndikim do të ketë edhe në burimet njerëzore të bizneseve duke rritur produktivitetin dhe ulur rastet e problematikave shëndetore. Duke investuar në teknologji më të pastra dhe respektuar standardet e cilësisë së ajrit, bizneset përmirësojnë edhe reputacionin e kompanisë dhe imazhin e brandit të tyre dhe sigurojnë parteneritete më të qëndrueshme me kompanitë nga të cilat furnizohen apo furnizojnë. Ndikim social. Ndotja e ajrit është një nga rreziqet më të mëdha mjedisore për shëndetin e njeriut. Hartimi dhe zbatimi i ligjeve më të forta për mbrojtjen dhe përmirësimin e cilësisë së ajrit të ambientit do të ndikojë në ndërgjegjësimin më të madh të personave fizik/juridik për të forcuar masat që duhen marrë për parandalimin, kontrollin dhe reduktimin e shkarkimeve në ajër, duke ndikuar kështu në uljen e niveleve të ndotjes së ajrit dhe ndikimin që ai ka në shëndetin e njeriut si psh: uljen e rasteve të sëmundjeve të traktit respirator dhe kardiovaskular. Rritja e cilësisë së ajrit ndikon drejtpërdrejtë në cilësinë e jetës së popullatës duke stimuluar aktivitetin në natyrë, përfitime ekonomike nëpërmjet reduktimit të kostove të kujdesit shëndetësore. Ndër përfitimet që mund të vërehen në aspektin social janë gjithashtu edhe: reduktimi i pabarazive shëndetësore, promovimi i drejtësisë dhe barazisë sociale, përmirësimi I funksionit kognitiv etj. |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni 3, konsiderohet si opsioni më i mirë i mundshëm që arrin objektivat, pasi nëpërmjet ndryshimeve ligjore garantohet rritja e efikasitetit të zbatimit të legjislacionit lidhur me a) përmbushjen dhe respektimin e kërkesave, parimeve dhe kushteve të shkarkimeve në ajër nga operatori i një instalimi, referuar lejes së mjedisit të tipave A, B b) prodhimi, importimi ose tregtimi, nga subjektet, i lëndëve djegëse në përputhje me kërkesat e këtij ligji, në varësi të sasisë dhe rrezikshmërisë që paraqesin lëndët djegëse të palejuara, c) përdorimi i lëndëve djegëse të ndaluara nga operatori, në kundërshtim me kërkesat e këtij ligji, ç) përmirësimi i cilësisë së ajrit. Edhe nga pikëpamja e teknikës legjislative është opsioni i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit është mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere. Sipas metodës multikritere opsioni 3, konsiderohet si opsioni më i mirë i mundshëm që vlerësohet me pikë më të larta për përmbushjen e kritereve .Për sa më sipër, ashpërsimi i masave për kundërvajtjet administrative të parashikuara në ligj do të ndihmojnë për arritjen e objektivave të vendosura.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
| **-**  |  **-**  | **-** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Këshillimi kombëtar u zhvillua nga data 19 janar 2022 deri në datën 31 mars 2022 në të cilën u ankimuan qytetaret si më poshtë vijon:1.Dërgimi i zarfit me pyetësorin në çdo familje shqiptare.2. Plotësimi i pyetësorit përmes faqes online www[.keshillimikombetar.al](http://www.keshillimikombetar.al) dhe 3. Plotësimi i pyetësorit në tendat e ngritura në çdo bashki.Rreth pyetjes se qeveria duhet të tregohet më e ashpër jo vetëm me subjektet, por edhe me individët të cilit ndotin hapësirat publike 77 % e të intervistuarve u shpreh pozitivisht rreth kësaj mase ndëshkuese. Projektligji prej datës 28.07.2022, deri më datë 01.11.2022 u publikua në faqen e konsultimit me publikun<http://www.konsultimipublik.gov.al> , si dhe <http://www.mjedisi.gov.al>. Pas publikimit, për këtë projektligj në rregjistër nuk ka asnjë koment. Numri i shikimeve të këtij projektligji është 1035.Ky projektligj është diskutuar edhe në Dëgjesën publike, që u mbajt pranë Ministrisë së Turizmit dhe Mjedisit në datë 01.11.2022, ora 11:00. Në takim morën pjesë përfaqësues nga MTM, përfaqësues nga grupet e interesit si Universitetet, media, shoqata të ndryshme dhe përfaqësues të shoqërisë civile të angazhuara në fushën e mjedisit, perfaqësues nga shoqatat e ricikluesve që operojnë ne vend, perfaqesues te Bashkimit te Prodhuesve Shqiptare etj. Te pranishmit, u shprehen parimisht dakort per ashpersimin e masave, duke kerkuar ne te njejten kohe fuqizimin e strukturave inspektuese si dhe qartesimin e roleve dhe pergjegjesive te te gjitha strukturave te perfshira ne kete proces. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi i këtij ligji dhe të drejtën e gjobës për kundërvajtjet e përcaktuara në këtë ligj do ta kene Strukturat përgjegjëse inspektuese sipas percaktimeve ne kete p/ligj, te cilat do të kryejnë inspektime ne të gjithë territorin e vendit. Agjencia Kombëtare e Mjedisit do të verifikojë rast pas rasti respektimin e kërkesës ligjore dhe do të monitorohet nga Ministria e Turizmit dhe Mjedisit. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Ligji nr 162, datë 04.12.2014 “Për mbrojtjen e cilësisë së ajrit të mjedisit”, i ndryshuar, është miratuar ne dhjetor 2014, ka hyrë ne fuqi prej 30 dhjetorit 2016 dhe ka për qëllim të përmirësojë shëndetin publik dhe të sigurojë një nivel të lartë të mbrojtjes së mjedisit. Ky ligj është përafruar plotësisht me Direktivën 2008/50/KE, “Për cilësinë e ajrit në mjedis dhe një ajër më të pastër në Europë” si dhe Direktivën 2004/107/KE “Për arsenikun, kadmiumin, merkurin, nikelin dhe hidrokarburet aromatike policiklike në ajrin e ambientit”, e ndryshuar.

Në kuadër të mbrojtjes dhe përmirësimit te cilësisë së ajrit si dhe në zbatim të ligjit 162/2014, janë miratuar disa akte të rëndësishme ligjore të cilat kontribuojnë direkt ose indirekt në arritjen e objektivave të zhvillimit të qëndrueshëm për cilësinë e ajrit, nëpërmjet*:*

*(i)* vendosjes për herë të parë të kushteve për importin e mjeteve motorike dhe automjetet në vendin tonë, duke ndaluar importin e automjeteve të përdorura nën Euro 4 dhe forcuar zbatimin e legjislacionit për shkarkimet e gazta nga mjetet rrugore;

(ii) zbatimin e planit kombëtar per menaxhimin e cilësisë se ajrit;

(iii) reduktimin e squfurit në lëndët djegëse të lëngëta;

(iv) sigurimin e informacionit mbi konsumin e lëndës djegëse dhe shkarkimet e CO2 gjatë marketingut të automjeteve të reja te pasagjereve etj.

Në qershor te vitit 2019, u miratua VKM nr. 412, datë 19.6.2019 “Për miratimin e Planit Kombëtar për Menaxhimin e Cilësisë së Ajrit”. Ky plan eshte mjeti me anë të të cilit qeveria shqiptare synon zbatimin e direktivës 2008/50/EC mbi vlerësimin dhe menaxhimin e cilësisë së ajrit në ambient, si dhe direktivave përkatëse. Plani Kombëtar për Menaxhimin e Cilësisë së Ajrit është duke u zbatuar në vend prej qershorit 2019 dhe identifikon masat që duhet të zbatohen nga institucionet përgjegjëse për të reduktuar emetimet nga sektorët përkatës si: transporti, zhvillimi urban, sektori bujqësor, veprimtaritë industriale, etj.

Referuar pikës 4, të Nenit 4, të këtij ligji, ministritë e linjës janë përgjegjëse për masat që duhen marrë në kuadër të legjislacionit të tyre të posaçëm, të cilat çojnë në ruajtjen ose përmirësimin e cilësisë së ajrit. Në këtë kuadër dhe në zbatim të këtij ligji janë miratuar disa akte nënligjore, zbatimi i të cilave lidhet ngushtë më fushën e përgjegjësisë së institucioneve inspektuese dhe kontrolluese që janë në varësi të ministrive të linjës. Psh, Inspektorati Shtetëror Teknik dhe Industrial (ISHTI) dhe D.P.ShT.Rr, në varësi të Ministrisë së Infrastrukturës dhe Ekonomisë (MIE) apo Inspektorati Shtetëror i Mbikëqyrjes së Tregut (ISHMT) dhe Drejtoria e Përgjthshme e Doganave, në varësi të Ministrisë së Financave dhe Ekonomisë, janë struktura që ngarkohen për zbatimin e legjislacionit si vijon:

* VKM nr. 830, datë 24.12.2021 “Për masat lidhur me sigurimin e informacionit për konsumin e lëndës djegëse dhe shkarkimet e CO2 gjatë marketingut të automjeteve të reja”;
* VKM nr.429, datë 26.6.2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor)”;
* VKM nr. 633, date 26.10.2018 “Për masat kundër ndotjes së ajrit nga shkarkimet e mje teve motorike dhe reduktimin e shkarkimeve në ajër të ndotësve të gaztë dhe të lëndës së ngurtë pezull nga motorët me ndezje pozitive dhe ata me ndezje me kompresion që djegin gaz natyror apo të lëngshëm për përdorim në automjete”, ndryshuar; etj.
* VKM nr. 907, datë 21.12.2016 “Për kufizimin e shkarkimeve të përbërësve organikë të avullueshëm nga përdorimi i tretësve organikë në disa bojëra, llaqe dhe produkte për lustrimin e mjeteve”
* VKM nr. 907, datë 21.12.2016 “Për përcaktimin e masave për kufizimin e shkarkimit të përbërësve organikë të avullueshëm nga përdorimi i tretësve organikë në disa veprimtari dhe instalime”.

Gjithashtu, bazuar dhe nga kërkesat e qytetarëve të shprehura gjatë procesit të këshillimit kombëtar rezultoi se është e nevojshme ndërhyrja në ligjin ekzistues nr.162, datë 4.12.2014 “Për mbrojtjen e cilësisë së ajrit në mjedis”, i ndryshuar, me qëllim:

(i) forcimin e kontrollit dhe përmbushjes së standarteve për shkarkimet e ndotësve në ajër, duke rishikuar vlerën e gjobës për rastet e konstatimit të shkeljeve ndaj ligjit 162/2014, i ndryshuar;

(ii)forcimi i kapaciteteve për kontrollin dhe inspektimin në terren të inspektoriatit përgjegjës për mjedisin apo strukturave të tjera që ngarkohen sipas fushave të tyre të përgjegjësisë;

(iii) rritja e mëtejshme e bashkëpunimit midis institucioneve përgjegjëse për zbatimin e Ligjit 162/2014, i ndryshuar. Zbatimi i këtyre masave do të kontribuojë në forcimin e zbatimit të ligjit, përmbushjen dhe respektimin e kërkesave, parimeve dhe kushteve për shkarkimet e ndotësve në ajër.

Aktualisht, ligji nr.162, datë 4.12.2014 “Për mbrojtjen e cilësisë së ajrit në mjedis”, i ndryshuar, në nenin 20 parashikon kundërvajtje administrative të cilat dënohen si më poshtë:

a) mospërmbushja dhe mosrespektimi i kërkesave, parimeve dhe kushteve të shkarkimeve

në ajër nga operatori i një instalimi, referuar lejes së mjedisit të tipave A, B:

i) për lejet e mjedisit të tipit A, dënohet me gjobë në vlerën 1 000 000 (një milion) deri në

2 000 000 (dy milionë) lekë;

ii) për lejet e mjedisit të tipit B, dënohet me gjobë në vlerën 300 000 (treqind mijë) deri në

500 000 (pesëqind mijë) lekë;

b) prodhimi, importimi ose tregtimi, nga subjektet, i lëndëve djegëse në kundërshtim me

kërkesat e nenit 14, të këtij ligji, dënohen me gjobë në vlerën 1 000 000 (një milion) deri në 2

000 000 (dy milionë) lekë, në varësi të sasisë dhe rrezikshmërisë që paraqesin lëndët djegëse

të palejuara, si dhe me sekuestrimin e lëndës djegëse që është gjendje;

c) përdorimi i lëndëve djegëse të ndaluara nga operatori, në kundërshtim me kërkesat e

neneve 14 dhe 15, shkronjat “c” dhe “ç”, të këtij ligji, dënohet me gjobë në vlerën 1 000 000

(një milion) deri në 2 000 000 (dy milionë) lekë, në varësi të sasisë e rrezikshmërisë që ato

lëndë djegëse paraqesin, si dhe me pezullimin e veprimtarisë, për aq kohë sa të bëhet

zëvendësimi i lëndës djegëse;

ç) ndotja e ajrit, e shkaktuar nga burimet e lëvizshme, në kundërshtim me kërkesat e nenit

13, të këtij ligji, dënohet me gjobë në vlerën 1 000 000 (një milion) deri në 2 000 000 (dy

milionë) lekë.

Agjencia Kombëtare e Mjedisit si pjesë e rrjetit EIONET raporton çdo vit në Agjencinë Europiane të Mjedisit (EEA) të dhënat për cilësinë e ajrit. Bazuar në të dhënat e raportuara për periudhën 2016-2020, Agjencia Europiane e Mjedisit **në vitin 2022** ka botuar një raport ku paraqitet një vlerësim mbi përqindjen e popullsisë së ekspozuar nga ndotja e ajrit, ku përfshihet edhe Shqipëria për treguesit PM2.5, NO2 dhe O3. Nga ky vlerësim rezulton se numri i vdekjeve të parakoshme të ekspozuar ndaj PM2.5 është **3646**, ndaj NO2 është 325 dhe ndaj Ozonit është 31. *(Burimi: Raporti i Gjëndjes në Mjedis 2022,* [*https://akm.gov.al/ova\_doc/raporti-per-gjendjen-e-mjedisit-2022/*](https://akm.gov.al/ova_doc/raporti-per-gjendjen-e-mjedisit-2022/) *)*

**Shifra per cilësinë e ajrit të mjedisit: Bazuar ne monitorimin e kryer nga AKM, gjate periudhës janar-qershor 2023 rezulton se:**

* **ka nje tejkalim të normës ditore të PM 10 (50 µg/m3) në stacionet e Durrësit, Elbasanit, Korcës, dhe Tirana Higjena. Në qytetin e Korcës, burimi i ndotjes është përdorimti i ngrohjes me dru, ndërsa në qytetet e tjera, burimi vjen nga qarkullimi makinave ose pluhuri pasi janë stacione pranë rrugëve me trafik.**
* **Sa i takon vlerave mesatare te NO2, i cili eshte nje ndotës qe emetohet ne atmosfere si rezultat i djegies se lendes djegëse ne proceset industriale dhe sektorin e transportit rrugor, per te njejeten periduhe monitorimi, rezulton se nuk kemi tejkalim të vlerës limite vjetore në asnjë nga stacionet e monitorimit Tirana mobile, Tirana Higjena, Durres, Elbasan, Fier, korce dhe Shkoder. Në stacionet e Elbasanit dhe Tirana Higjena, vlera e monitoruar është shumë afër normës vjetore të BE.**
* **Lidhur me vlerat ditore te SO2, një ndotës që formohet nga oksidimi i squfurit dhe kryesisht nga djegieja e lëndës djegëse me përmbajtje squfuri dhe si sektor kyresor ka prodhimin e energjisë elektrike, rezulton se në asnjë stacion monitorimi nuk kemi tejaklim të vlerës limite ditore dhe as të vlerës limite orare të BE per SO2.**
* **Lidhur me vlerat e CO (monoksidi i karbonit)i cili emetohet nga djegieja jo e plote e lendes djegiese dhe ka si sektor kryesor transportin rrugor, biznesin, shtëpitë dhe industrinë, nga monitorimi i kryer rezulton se: bazuar ne mesataret 8 orare të CO krahasuar me normën 8 orare të BE vërejmë se nuk kemi tejkalim të normës 8 orare të BE, në asnjë nga stacionet e monitoruara.**

Ne zbatim te legjislacionit sektorial, strukturat përgjegjëse për inspektimin dhe kontrollin në fushën e mjedisit, në AKM, gjatë vitit 2020 kanë kryer në total 288 inspektime lidhur me fushën e mbrojtjes së mjedisit dhe ujërave, të cilat janë shoqëruar dhe me 14 masa administrative. Në vitin 2021, këto struktura kanë kryer në total 1050 inspektime në nivel qëndror dhe në atë rajonal (4 Agjencitë Rajonale të Mjedisit), të cilat janë shoqëruar me 87 masa administrative.

Drejtoria e Inspektimit dhe Kontrollit të AKM-së (Sektori i Inspektimit Mjedisor) dhe ARM-të kanë kryer 951 inspektime online gjatë vitit 2022, në aktivitetet e lejuara me leje mjedisore të tipit A ose B për të kontrolluar ndër të tjera, përputhshmërinë ligjore për shkarkimet në ajër. Organet e inspektimit mjedisor kanë kontrolluar vetëm aktivitetet që kanë Leje Mjedisore të tipit A ose B.

Lufta kundër krimit mjedisor gjithashtu duhet të trajtohet me vendosmëri për të përballur aktivitete të ndryshme të paligjshme, duke përfshirë ndotjen e ajrit që janë një kërcënim i rëndësishëm për mjedisin dhe shëndetin publik, nëpërmjet bashkëpunimit më të mirë me organet e tjera inspektuese ne vend.

**Me qellim mbrojtjen e mjedisit nga shkarkimet ne ajër janë miratuar edhe disa ligje të tjera, si:**

1.Ligji Nr. 10 431, datë 9.6.2011 “Për mbrojtjen e mjedisit”, i ndryshuar;

2.Ligj nr. 52/2020 “Për disa ndryshime në Ligjin nr. 10 448, datë 14.7.2011, “Për lejet e mjedisit”, i ndryshuar”;

6.Ligji i ri Nr. 44/2019 i datës 18.07.2019 "Për disa ndryshime në Ligjin Nr. 7895, datë 27.11.1995" Kodi Penal i Shqipërisë", i cili ka transpozuar plotësisht Direktiven 2008/99/EC e Parlamentit Evropian dhe e Këshillit e 19 nëntorit 2008 mbi mbrojtjen e mjedisit përmes ligjit penal (krimi mjedisor).

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

*Problemi* :

Problemi kryesor është ndotja e ajrit, ose cilësia e ulët e ajrit.

Pershkrim i shkaqeve të problemit: vakum ligjor, mungesë koordinimi ndërinstitucional, kapacitete të pamjaftueshme në institucionet përgjegjëse për të zbatuar legjislacionin në këtë fushë (AKM, DPSHTR, ISHTI, ISHMT), masa administrative të pamjaftueshme dhe jo në përputhje me kontekstin etj.

Grupet e prekura nga problematika janë: qytetarët, biznesi, qeveria.

Problemet e evidentuara shtrihen në të gjithë territorin e Republikës së Shqipërisë, në cdo qark dhe ky problem afekton të gjithë qytetarët e Republikës së Shqipërisë, kryesisht banorët e rretheve me ndotjen më të lartë të ajrit..

Shkaqet e problemit: Në Shqipëri burimet më të mëdha të ndotjes së ajrit, lidhen me sektoret kryesorë që ndikojnë në zhvillimin ekonomik të vendit si: **Aktivitetet bujqësore** të cilat ndikojnë negativisht në cilësinë e ajrit dhe ndotja më e madhe nga amonjaku vjen si rezultat i plehut të krijuar nga blegtoria.

**Zhvillimi urban** nëpërmjet aktiviteteve ndërtimore (të cilat në vitet e fundit kanë qenë të shumta në numër dhe me trend rritës), trafikut rrugor, rrugët dhe zonat e pashtruara, si dhe qëndrimi pezull i grimcave të ngurta në ajër, janë kontribuesit kryesorë në përqendrimin e lartë të grimcave në ajër.

**Zonat industriale** (emetimi në ajër i gazeve të dëmshme nga bizneset që operojnë në fushën e industrisë) kontribuojnë në mënyrë të konsiderueshme në ndotjen e ajrit. Matjet e cilësisë të ajrit kanë treguar probleme serioze për grimcat në Elbasan të shkaktuara nga industria metalurgjike, fabrika e çimento dhe nga depozita të hapura. Në zonën e Fierit matjet indikative kanë regjistruar probleme serioze të shkaktuara nga industria prezente dhe e mëparshme e naftës. Në afërsi të industrive të mëdha mund të ekzistojnë probleme me cilësinë e ajrit, por monitorimi i një burimi të vetëm nuk është një mjet efiçient për strategjitë e pakësimit/ zvogëlimit të ndotjes së ajrit.

**Transporti rrugor** është një burim kryesor i shumë ndotësve të ajrit, në veçanti në zonat urbane. Lënda grimcore (pluhurat) kategorizohet në bazë të madhësisë së grimcave PM10 dhe PM2.5, që janë grimca me diametër më të vogël se 10 dhe 2.5m dhe çlirohet ne atmosfere nga burime të ndryshme. Pluhurat me diametër te ndryshëm (PM10. PM2.5 kanë efekt të dëmshëm në shëndet sepse depertojnë thellë në mushkëri sidomos PM2.5 duke shkaktuar përkeqësime të frymëmarrjes tek moshat e medha, sëmundjet e zemrës, goditje në zemër dhe aritmi.

* Aktivitetet që ndikojnë gjithashtu, në ndotjen e ajrit urban janë:
* Infrastruktura rrugore;
* Transporti i automjeteve dhe cilësia e karburanteve;
* Djegiet e pakontrolluara të mbetjeve urbane;
* Emetimet nga ndërtimet dhe konstruksionet urbane;
* Djegia e lëndës djegëse në shtëpi.

*Efektet e këtij problemi janë:*

**Bazuar në monitorimin e kryer nga Agjencia Kombëtare e Mjedisit (AKM), në periudhën janar-qershor 2023, në 6 qytete (Tiranë, Elbasan, Durrës, Shkodër, Fier dhe Korçë), rezultoi se cilësia e ajrit urban nuk është e nivelit shumë të mirë, por është e një cilësië të mirë sepse parametrat që tejkalojnë normat e BE janë të pakëta dhe kryesisht në periudha të caktuara të vitit, si psh PM10 dhe PM2.5 në Korcë në periudhën e dimrit (si rezultat e ngrohjes me dru) dhe në Tiranë (si rezultat e trafikut rrugor).**

**Gjithashtu, ka nje tejkalim të normës ditore të PM 10 (50 µg/m3) në stacionet e Durrësit, Elbasanit, Korcës, dhe Tirana Higjena. Në ytetin e Korcës, burimi i ndotjes është përdorimti i ngrohjes me dru, ndërsa në qytetet e tjera, burimi vjen nga qarkullimi makinave ose pluhuri pasi janë stacione pranë rrugëve me trafik.**

Institucionet si ISHTI, D.P.ShT.Rr, ISHMT, Drejtoria e Përgjtihshme e Doganave, janë institucionet përgjegjësë kontrolluese dhe inspektuese për respektimin e kërkesave të parashikuara në aktet nënligjore që kanë dalë në zbatim të Ligjit Nr.162/2016 “ Për cilësinë e ajrit të mjedisit”, i ndryshuar. Ndërkohë që referuar Nenit 20, të Kreut V, të ligjit 162/2016, i ndryshuar, i cili përcakton kundërvajtjet dhe organet kontrolluese, këto institucione nuk përmenden duke krijuar kështu një vakum ligjor (mungesë harmonizimi midis dy ligjeve) dhe duke rezultuar në mosefikasitet të kryerjes së veprimtarisë së inspektimit dhe kontrollit.

Gjithashtu, në Nenin 20 të ligjit në fuqi, nuk parashikohen masa administrative në rast shkeljeve të dispozitave të Nenit 14 (c) dhe Nenit 15 (a), (b). Konkretisht:

* Në zbatim të Nenit 14 gërmca c) Këshilli i Minsitrave ka miratuar Vendimin nr. 830, datë 24.12.2021 “Për masat lidhur me sigurimin e informacionit për konsumin e lëndës djegëse dhe shkarkimet e CO2 gjatë marketingut të automjeteve të reja”; Referuar Nenit 20, pika 1 gërma c) shprehet se: *niveli i masës përcaktohet në varësi të sasisë e rrezikshmërisë që lëndët djegëse paraqesin.* Në këtë rast kjo masë nuk është e aplikueshme pasi natyra e shkeljes nuk lidhet me cilësinë e lëndës djegëse, por me informacionin që duhet të sigurohet për automjetet e reja. Institucioni përgjegjës për kontrollin e zbatimit të kërkesave sipas kësaj VKM-je janë Struktura përgjegjëse për mbikëqyrjen e tregut pranë Ministrisë përgjegjëse për tregtinë dhe mbrojtjen e konsumatorit dhe Drejtoria e Përgjithshme e Shërbimeve të Transportit Rrugor (DPSHTRR) pranë Ministrisë përgjegjëse për fushën e transportit. Këto institucione nuk citohen në nenin respektiv të Ligjit Nr.162/2014, ku parashikohen institucionet përgjegjëse për vendosjen e sanksioneve dhe masa adminsitrative. përkatëse Në VKM Nr.830/2021, pika 12 referohet se masa nga inspektorati i tregut vendoset sipas gërmës “b”, të pikës 1, të nenit 57, të ligjit nr. 9902, datë 17.4.2008 "Për mbrojtjen e konsumatorit".
* Në zbatim të Nenit 15 (a), Këshilli i Minsitrave ka miratuar Vendim Nr. 908, datë 21.12.2016 “Për përcaktimin e masave për kufizimin e shkarkimit të përbërësve organikë të avullueshëm nga përdorimi i tretësve organikë në disa veprimtari dhe instalime”. *Institucionet përgjegjëse për kontrollin e zbatimit të kërkesave sipas kësaj VKM-je janë i*nspektorati përgjegjës për mjedisin dhe inspektoratin shtetëror teknik industrial. ISHTI, në rastet e konstatimit të mospërputhshmërisë, aplikon sanksionet e përcaktuara në ligjin nr.10433, datë 16.6.2011 “Për inspektimin në Republikën e Shqipërisë”, në ligjet e veçanta dhe aktet nënligjore në fuqi. Në Ligjin Nr.10433/2011 parashikohen sanksione vetëm për rastet e (1) moskorigjimit të shkeljeve, (2) prishjes së shenjave dalluese të ndalimit të veprimtarisë dhe (3) pengimit të inspektimit

*Sa më sipër, rezulton se masat adminstrative për këto dispozita nuk janë të përcaktuara saktë në Ligjin 162/2014, ose referohen vetëm në akte nënligjore.* Një konstatim i tillë ka dalë edhe nga ana e vetë institucioneve kontrolluese dhe inspektuese nëpërmjet komunikimeve zyrtare që ISHTI, Inspektorati Qëndror dhe ISHMT kanë patur gjatë vitit 2023 me Ministrinë e Turizmit dhe Mjedisit. Konkretisht, Inspektorati Qëndror është shprehur se duhet të propozohet një ndërhyrje/amendim i Ligjit Nr.162/2014, përkatësisht i Nenit 20, ku të përfshihet inspektorati i tregut si organ përgjegjës për kontrollin, si dhe baza ligjore sipas të cilit ky inspektorat do të vendos masën administrative.

**Pasojat që mund të vijnë nga si rezultat i mos zbatimit korrekt te ligjit 162/2014, i ndryshuar, janë:**

a)Mospërmbushja dhe mosrespektimi i kërkesave, parimeve dhe kushteve të shkarkimeve në ajër nga operatori i një instalimi, referuar lejes së mjedisit:

 b) prodhimi, importimi ose tregtimi, nga subjektet, i lëndëve djegëse në kundërshtim me kërkesat e këtij ligji, në varësi të sasisë dhe rrezikshmërisë që paraqesin lëndët djegëse të palejuara,

c) përdorimi i lëndëve djegëse të ndaluara nga operatori, në kundërshtim me kërkesat e

këtij ligji,

ç) ndotja e ajrit, e shkaktuar nga burimet e lëvizshme, në kundërshtim me kërkesat

këtij ligji.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

*Nevoja e ndërhyrjes*: Ndërhyrja është e nevojshme për forcimin e detyrimit për respektimin e kërkesave, parimeve dhe kushteve të shkarkimit në ajër nga operatorë të ndryshëm.

Eshte parë e arsyeshme, si nga institucionet shtetërore ashtu edhe nga qytetarët (nëpërmjet procesit të këshillimit kombëtar) të vijohet me ndryshimin e qasjes së ndjekur deri më tani.

Kjo nismë ka për qëllim të përmirësojë shëndetin publik dhe të sigurojë një nivel të lartë të mbrojtjes së mjedisit, nëpërmjet integrimit të çështjes së mbrojtjes së ajrit në politika të tjera, si dhe përcaktimit të kërkesave për pakësimin e shkarkimeve, monitorimin, vlerësimin, planet e cilësisë së ajrit dhe bashkëpunimin në nivel ndërkombëtar për këtë qëllim.

Kjo nismë është në përputhje me Planin Kombëtar për Menaxhimin e Cilësisë së Ajrit, miratuar me VKM Nr 412, datë 19.06.2019. Plani Kombëtar për Menaxhimin e Cilësisë së Ajrit është mjeti planifikues, me anë të të cilit Qeveria shqiptare synon zbatimin e direktivës 2008/50/EC1 mbi vlerësimin dhe menaxhimin e cilësisë së ajrit në ambient, si dhe direktivave bijë përkatëse. Në përputhje me kërkesat e ligjit nr. 162/2014 “Mbi mbrojtjen e cilësisë së ajrit të mjedisit”, ky plan ndjek dy objektiva:

* 1. përmirësimin e cilësisë së ajrit në zonat ku janë tejkaluar limitet e vendosura me ligj, si dhe në zonat ku ekziston një risk i lartë i tejkalimit të këtyre limiteve;
* 2. ruajtjen e nivelit të cilësisë së ajrit në pjesën e ngelur të territorit.

Në nivel ndërkombëtar, Republika e Shqipërisë ka shprehur angazhimin e saj për të luftuar ndotjen e ajrit dhe përafrimin me standardet e BE-së për cilësinë e ajrit, duke nënshkruar Axhendën e Gjelbër të Ballkanit Perëndimor në Samitin e Sofjes në nëntor 2020, marrëveshje e cila ndër të tjera adreson edhe ndotjen e ajrit. Në aspektin afatgjatë, politikat e MTM-së për cilësinë e ajrit në mjedis, i mbështesin tërësisht objektivat e kësaj Axhende dhe kanë si vizion arritjen e objektivit “Përmirësimi i cilësisë së ajrit në mjedis, sigurimi i një ajri të pastër për të gjithë”, në përputhje kjo me Axhenden e Gjelbër Europiane dhe Axhendën e Kombeve të Bashkuara për Zhvillimin e Qëndrueshëm 2030.

Shqipëria është Palë e Konventës për Ndotjen e Ajrit në Distancë të Largët ndërkufitare (LRTAP), aderuar Ligjin nr.9425, datë 6.10.2005 “”Për aderimin e Republikës së Shqipërisë në Konventën e vitit 1979 "Për ndotjen ndërkufitare të ajrit në distancë të madhe"”. Si palë në Konventë, vendi ynë ka disa detyrime kryesore që lidhen me:

1. Përgatitjen dhe raportimin çdo vit të inventarit kombëtar të shkarkimeve në ajër pranë Agjencisë Evropiane të Mjedisit(EEA) dhe Sekretariatit të Konventës;
2. Reduktimin e shkarkimeve në ajër në nivel kombëtar nga sektorët kryesor që ndikojnë negativisht në cilësinë e ajrit (si psh. sektorët e transportit, industrisë; bujqësisë dhe blegtorisë; zhvillimi urban, energji etj),
3. Përmbushjen e rekomandimeve të lëna nga grupet e ekspertëve teknik të Konventës për mbajtjen e normave të shkarkimeve kombëtare brenda vlerave të pranuara, ose detyrimet e tjera të lëna për vendin tonë;
4. Përcaktimin e **tavaneve kombëtare** të shkarkimeve në ajër për Shqipërinë, të cilat aktualisht mungojnë;

Ndërhyrja e qeverisë është e nevojshme:

1) Për të ulur normat e emetimeve të gazeve të dëmshëm në ajër;

2) Për të rritur masat shtrënguese dhe monitoruese nga institucionet shtetërore;

3) Për të adresuar hapësirat në kompetencat ligjore të institucioneve përgjegjëse për kontrollin dhe inspektimin, etj.

Ministria e Turizmit dhe Mjedisit në fillim të vitit 2022, ndërmori një nismë të re për promovimin e zgjidhjeve të transportit alternativ miqësor me mjedisin. Bazuar në Udhëzimin e Ministres së Turizmit dhe Mjedisit, nr.1, date 24.3.2022, ”Për nevoja të mbrojtjes së mjedisit, parandalimin e ndotjes në mjedis dhe përmirësimin e cilësisë së ajrit, caktimin e ditës pa makina” nga data 24 mars e këtij viti, e diela e parë e çdo muaji në Shqipëri eshte caktuar si “Dita pa Makina” dhe qarkullimi i të gjitha kategorive të automjeteve private është i kufizuar përkohësisht në zonat e banuara. Me qellim promovimin, përmirësimin, fuqizimin dhe menaxhimin eficient te transportit publik ne vend, Ministria e Turizmit dhe Mjedisit dhe Drejtoria e Përgjithshme të Shërbimeve të Transportit Rrugor (DPSHTRR), ne daten 02.12.2022, kane firmosur nje Marrëveshje Bashkëpunimi per platformen “eTransport”, një risi ofron për herë të parë të informacionin e plotë, të centralizuar, për qytetarët dhe turistët vendas e të huaj mbi linjat, itineraret, oraret, terminalet dhe gjithçka tjetër sa i takon sektorit të transportit ndërqytetas.

Platforma eTransport dhe Prerja e biletave online (Smart Ticketing), përveçse është një mënyrë e re që mundëson planifikimin e sistemit të transportit, është edhe një zgjidhje miqësore me mjedisin, duke sjellë njëkohësisht edhe reduktimin e shkarkimeve të ndotësve në ajër që vijnë nga sektori i transportit rrugor në vendin tonë. Bashkëlidhur, mund të gjeni një kopje të kësaj marrëveshje bashkëpunimi.

Ministria e Turizmit dhe Mjedisit, bashkëpunon dhe mbështet shoqatat dhe organizatat e ndryshme mjedisore që angazhohen dhe zbatojnë në vend projekte me fokus përmirësimin e cilësisë së ajrit, ndryshimeve klimatike dhe transportin e qëndrueshëm me qëllim promovimin, nxitjen dhe rritjen e ndërgjegjësimit të të rinjve, qytetarëve apo grupeve të caktuara të interesit. Drejtoria e Inspektimit dhe Kontrollit të AKM-së (Sektori i Inspektimit Mjedisor) dhe ARM-të kanë kryer 951 inspektime online gjatë vitit 2022, në aktivitetet e lejuara me leje mjedisore të tipit A ose B për të kontrolluar ndër të tjera, përputhshmërinë ligjore për shkarkimet në ajër. Organet e inspektimit mjedisor kanë kontrolluar vetëm aktivitetet që kanë Leje Mjedisore të tipit A ose B. Kontrollet nga ana e Agjencisë Kombëtare të Mjedisit kanë vijuar edhe gjatë vitit 2023 në subjektet e pajisura me leje mjedisi të tipit A dhe B.

Nga të dhënat e raportuara për veprimtarinë mbikëqyrëse/inspektuese të ISHTI-t, konstatohet se pavarësisht se trupa inspektuese ka kryer kontrolle pranë subjekteve edhe për respektimin e kërkesave ligjore të parashikuara sipas VKM Nr.429/2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor)”, kundravajtja administrative nuk vendoset në përputhje me Ligjin Nr.162/2014 për shkak se nuk ky insitucion nuk është i autorizuar sipas këtij ligji të vendos masa adminstrative. Gjithashtu, ISHMT ka kërkuar udhëzim nga Inspektorati Qëndror për të orientuarar mbi procedurën ligjore që duhet të ndjekin për të kryer inspektime me objekt kontrolli zbatimin e VKM nr. 830, datë 24.12.2021 “Për masat lidhur me sigurimin e informacionit për konsumin e lëndës djegëse dhe shkarkimet e CO2 gjatë marketingut të automjeteve të reja”. IQ ka sugjeruar vetëm kryerjen e monitorimeve nga kjo strukture, pasi inspektimi dhe vendosja e masës në rast të shkeljeve nuk do ishte një procedurë e rregullt ligjore.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e këtij projektligji janë:

* Ulja me 40% e nivelit të ndotjes në zonat urbane brenda vitit 2024;
* Të sigurohet që lënda e ngurtë pezull PM 10, në zonat urbane të mos kapërcehet më shumë se 35 herë gjatë një viti vlera kufi 50 μg/m3 në ditë, deri më 1 janar 2030  *(*sipas objektivave të vendosura në VKM Nr.352/2015 );
* Të sigurohet që lënda e ngurtë pezull PM 2.5 në zonat urbane të mos kalojë vlerën kufi 20 μg/m3 për vit kalendarik, deri më 1 Janar 2030 (sipas objektivave të vendosura në VKM Nr.352/2015);
* Reduktimi i emetimeve ne ajer nga aktiviteti industrial duke respektuar kushtet e Lejes se Mjedisit nga impiantet me djegie, l**idhur me vlerat kufi të shkarkimeve për SO2; NOx dhe PM**, sipas afateve kohore të përcaktuar në VKM Nr.162/2020 “Për rregullat e hollësishme për hartiminin, miratimin rishikimin, dhe zatimin e programeve të pakësimit të shkarkimeve në ajër:

i. Për impiantet ekzistuese (5-50 MW): nga data 1 Janar 2025;

ii. Për impiantet ekzistuese (1-5 MW): nga data 1 Janar 2030;

* *Arritja e niveleve të ndotësve të ajrit, bazuar në shëndetin h.man, në vlerat përkatëse për NOx - 40 µ/ m³, për PM10 - 40 µ/ m³, për PM2,5-25 μg/m3 dhe 20 μg/m3 dhe SO2-125 µ/ m³ per 24 ore ose 20 µ/ m³ ne vit ;*
* Garantimi i cilësisë së ajrit dhe mbrojtjes së shëndetit të popullsisë nëpërmjet, vendosjes së sanksioneve proporcionale, me qëllim dekurajimin e aktiviteteteve që dëmtojnë cilësinë e ajrit.
* Garantimi i efikasitetit të sanksioneve administrative nëpërmjet ndryshimit të natyrës juridike të sanksioneve kundrejt kundërvajtjeve të kryera në dëm të mjedisit.
* Rritje e nivelit të kontrolleve duke plotësuar hapësirat ligjore lidhur me përcaktimin e masave administrative për shkeljet e dispozitave ligjore.
* Përcaktimi i qartë i kompetencave institucionale i strukturave përgjegjesë per monitorimin dhe kontrollin e cilësisë së ajrit brenda vitit 2024.
* Zhvillimi dhe forcimi i institucioneve ekzistuese përgjegjëse për kontrollin e cilësisë së ajrit duke rritur kapacitetet e tyre, strukturat qeverisëse dhe mekanizmat e bashkëpunimit.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

**Opsioni 0 (ruajtja e status quo- së):** Nuk ndërhyhet me ndryshim apo politikë të re dhe vijohet me kuadrin ligjor ekzistues e konkretisht me zbatimin e ligjit nr. nr.162, datë 4.12.2014 “Për mbrojtjen e cilësisë së ajrit në mjedis” i ndryshuar. Sipas këtij opsioni nuk ndërmerret asnjë masë për të shmangur problematikat që janë evidentuar deri më tani. Ky opsion ka një avantazh të ngushtë për sa i përket mos shpenzimit të resurseve njerëzore dhe financiare për kryerjen e studimeve të nevojshme për evidentimin e problemit dhe hartimin e nismës, por megjithatë nuk arrin përmbushjen e objektivave të vendosur. Aktualisht procesi i vjeljes së gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për mbrojtjen dhe ruajtjen e diversitetit biologjik

**Opsioni 1 (jorregullator)** – Vetërregullimi dhe gjetja e zgjidhjeve përmes mekanizmave jorregullatore të problemeve të konstatuara. Është konsideruar edhe zgjidhja që mund t’i jepej problematikave përmes një trajnimi vullnetar për qytetarat për të minimizuar ndotjen e ajrit por është vlerësuar si një mënyrë e cila nuk do mundësojë zgjidhjen e të gjitha problemeve të hasura dhe konkretisht atyre problemeve të cilat demtojnë mjedisin dhe shëndetin e njeriut.

**Opsioni 2:** Hartimi i një ligji të ri për cilesinë e ajrit të mjedisit për të adresuar problematikat dhe arritur objektivat. Sipas këtij opsioni hartohet dhe miratohet një ligj i tërësisht i ri për Ministrinë e Turizmit dhe Mjedisit që shfuqizon ligjin aktual 162/2016 “Per cilësinë e ajrit te mjedisit”, i ndryshuar. Miratimi i një ligji të ri do t’i jepte zgjidhje problemeve të konstatuara, por ky opsion nuk është opsioni i dëshiruar pasi rezultatet janë të njëjta me atë të opsionit 3, por kostot janë më të larta dhe përdorimi i burimeve njerëzore është më i madh. Gjithashtu, duke mbajtur në konsideratë faktin se në nivel Bashkimi Evropian, Direktiva e re kuadër për cilësinë e ajrit të mjedisit, nuk është miratuar ende por është në fazë diskutimi dhe konsultimi, ky opsion mund të vlerësohet si i mundshëm në një fazë të mëvonshme. Gjithashtu dhe koha e kërkuar për hartimin dhe miratimin e një ligji të ri do të ishte me e madhe. Duke qënë se ndërhyrja duhet të jetë e menjëhershme për shmangien e pasojave, ky opsion nuk mund të shihet si i preferuar. Nëse do të miratohet kjo direktivë, do të lindë nevoja e harmonizimit të saj me legjislacionin aktual dhe në këtë rast do të shihej e nevojshme hartimi dhe miratimi i një ligji të ri.

**Opsioni 3:** Ndryshimi i ligjit nr. 162, datë 4.12.2014 “Për mbrojtjen e cilësisë së ajrit në mjedis” i ndryshuar. Sipas këtij opsioni problematikat adresohen përmes kryerjes së ndryshimeve të nevojshme në ligjin në fuqi. Ky është opsioni i preferuar dhe është një mjet i mjaftueshëm dhe i shpejte, pasi përmes tij arrihen objektivat dhe adresohen problemet që diktojnë nevojën për ndërhyrje dhe paraqet kosto më të ulët. Edhe nga pikëpamja e teknikës legjislative ky opsion mund te cilësohet si opsion i preferuar për shkak se ndërhyrjet e synuara janë në masë të vogël dhe nuk synojnë të prekin më shumë se 50% të përmbajtjes së ligjit në fuqi.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ashpërsimi i masës së gjobës si një masë me impakt të drejtëpërdrejtë në veprimtarinë ekonomike të subjekteve apo ekonominë/buxhetin e individëve do të ndikojnë në ndërgjegjësimin e tyre për të shmangur kryerjen e veprimeve të cilat ndotin mjedisin.

***Ndikimet ekonomike***

Kjo nismë nuk do të shoqërohet me kosto tw shtuara për buxhetin e shtetit. Përfitimet ekonomike që do të përftohen nga zbatimi i këtij opsioni do të jenë shumë të mëdha si për shtetin, ashtu edhe për qytetarët. Këto përfitime do t’i pasqyrojmë në vijim.

Respektimi i legjislacionit ne fuqi për cilësinë e ajrit të ambientit nga operatoret apo subjektet që ushtrojne aktivitet me ndikim në cilësinë e ajrit të mejdisit, mund të kërkojë marrjen e masave nga ana e tyre për të përmirësuar apo tranferuar teknologjinë që përdorin aktualisht në teknologji më të pastër duke investuar në blerjen e pajisjeve/makinerive të reja me qëllim mbajtjen e shkarkimeve të ndotësve të ajrit brenda normave të lejuara. Kjo do të përbëjë kosto të shtuar për subjektet private që preken nga zbatimi i ligjit. Kjo kosto nuk mund të konvertohet në shifra konkrete (sasiore), duke qënë se për momentin nuk mund të përllogarisim numrin e të gjithë subjekteve që do të preken nga ky opsion dhe nuk mund të bëhet një parashikim as në vlera të përafërta, se cili prej këtyre subjekteve do të këtë nevojë për marrjen e masave për përmirësimin/transferimin e teknologjisë së përdorur me qëllim uljen e emetimit të gazeve në ajër.

*Argumentimi mbi rritjen me 30% të masës së gjobës.*

1. Ligji kuadër për mbrojtjen e cilësisë së ajrit të ambientit, është miratuar në dhjetor 2014 dhe ka hyrë në fuqi 3 vjet pas botimit në Fletoren Zyrtare (30.12.2014). Nga data 1.8.2014 e në vazhdim, paga minimale mujore në Shqipëri ishte jo më pak se **19 406** (nëntëmbëdhjetë mijë e katërqind e gjashtë) lekë, dhe paga maksimale mujore, ishte 97 030 (nëntëdhjetë e shtatë mijë e tridhjetë) lekë.

Që nga viti 2014, kanë ndodhur disa ndryshime ligjore, që ndikojnë në hierarkinë e pagave të administratës publike dhe kanë sjellë reformën e pagave për disa grupe të tjera të nëpunësve dhe punonjësve të administratës publike qendrore dhe vendore, duke krijuar kushtet e nevojshme për të tërhequr dhe mbajtur individët e kualifikuar. Gjithashtu, qeveria shqiptare ka ndërmarrë angazhimin për reformën dhe rritjen e pagave për disa grupe të tjera të nëpunësve dhe punonjësve të administratës publike. Në zbatim të VKM nr. 113, datë 1.3.2023 “Për përcaktimin e pagës minimale në shkallë vendi”, paga bazë minimale mujore për punonjësit në shkallë vendi, e detyrueshme të zbatohet nga çdo person, juridik a fizik, vendas ose i huaj, është **40 000** (dyzet mijë) lekë.

1. Zhvillimi ekonomik që ka ndodhur vitet e fundit në vendin tonë, ka patur ndikimin e vet dhe në drejtim të mbrojtjes së mjedisit duke rritur në mënyrë të konsiderueshme shkarkimet e ndotësve të ajrit. Rritja e shpejtë dhe intensive ekonomike sjell një sërë çështjesh mjedisore, si ndryshimet e klimës dhe ndotja e ajrit (*Sheehan et al., 2014; Simionescu et al., 2022)*. Në veçanti, vendet në zhvillim, përballen me probleme të rënda të ndotjes së ajrit dhe si rrjedhojë autoritetet kompetente duhet të forcojnë legjislacionin kombëtar në mënyrë që të zbatojnë masa më të rrepta për të kontrolluar ndotjen e ajrit. Në këtë këndvështrim, masat administrative të parashikuara në Ligjin 162/2014, i ndryshuar, propozohet që të rriten në vlerën **30%**, krahasuar me atë që janë aktualisht.

Pra, sa më lart në aspektin ekonomik është gjykuar se rritja e gjobave në rast kundravajtjesh, me 30% është një rritje proporcionale, nisur dhe nga treguesit e mësipërm ekonomik. Kjo do të ketë ndikim ekonomik tek qytetarët apo subjektet kundravajtëse, por ky ndikim do të jetë në përputhje me zhvillimin ekonomik të vendit, në përputhje me rritjen e pagave, rritjen e inflacionit, etj. Gjithashtu, objektivi që synohet të arrihet, pra përmirësimi i cilësisë së ajrit, e justifikon plotësisht këtë rritje, duke qene se benefitet e pritshme të kësaj nisme do t’i tejkalojnë kostot ekonomike.

1. Lidhur me kostot që nevojiten për fuqizimin e kapaciteteve inspektuese dhe monitoruese duke siguruar që *inspektimet që lidhen me cilësinë e ajrit të jenë proporcionale dhe efikase*, referuar Planit Kombëtar të cilësisë së ajrit të mjedisit, miratuar me VKM 412/2019 (Tabela 18: Shpenzimet në lidhje me përmirësimin e cilësisë së ajrit), përllogaritet një vlerë rreth 1,000,000 € .(<https://turizmi.gov.al/wp-content/uploads/2019/07/vkm-412-2019-menaxhimi-i-ajrit.pdf>, fq 75)

Bazuar në pikën 5.1 “Kostot”, në VKM 412/2019, vlerësimi i kostove është i bazuar kryesisht në të ashtuquajturën qasje nga lart-poshtë, ku kostot e investimeve dhe kostot operative janë vlerësuar në bazë të të dhënave të agreguara, në nivel të sektorëve dhe nënsektorëve të vëzhguar.

1. Zbatimi dispozitave ligjore të cilat sigurojnë mbrojtjen e cilësisë së ajrit të mjedisit, kontribuojnë dhe sjellin përfitime mjedisore, sociale(shëndetësore) dhe ekonomike për vendin tonë. Psh. Ulja e ndikimit të ndotjes së ajrit në shëndetin e popullsisë apo përmirësimi i shëndetit, do të ndikojë në uljen e kostove që alokohen nga buxheti i shtetit për shërbimin shëndetësor. Pluhurat me diametër të ndryshëm (PM10. PM2.5 kanë efekt të dëmshëm në shëndet sepse depërtojnë thellë në mushkëri sidomos PM2.5 duke shkaktuar përkeqësime të frymëmarrjes tek moshat e mëdha, sëmundjet e zemrës, goditje në zemër dhe aritmi. PM mund të demtojnë sistemin nervor qendror, sistemin prodhues dhe mund të shkaktojnë kancer. Një nga rezultatet e ekspozimit të PM mund të shkaktojë vdekje të parakohshme. (Burimi: Raporti i Gjendjes se Mjedisit 2022. <https://akm.gov.al/ova_doc/raporti-per-gjendjen-e-mjedisit-2022/>); Ullja e kostove në buxhet sa i takon përmirësimit të shëndetit nuk mund të përllogaritet duke qënë se është e mundshme dhe nuk mund të përcaktohet saktë se sa do të jetë rezultati i dëshiruar.

Nëpërmjet ndryshimeve të kërkuara ligjore synohet përmirësimi i dispozitave ligjore ekzistuese, të cilat nuk sjellin kosto ekonomike dhe financiare mbi buxhetin e shtetit.Në vijim të këtyre ndryshimeve ligjore, sikurse eshte cituar edhe me lart nevojitet fuqizimi i kapaciteteve inspektuese dhe monitoruese sipas parashikimeve të bëra në VKM 419/2019**.**

**Ndikimet joekonomike:**

Përmirësimi i cilësisë së ajrit mund të rezultojë në përfitime të shumta për qeverinë, shoqërinë dhe ekonominë.Disa nga ndikimet pozitive për shtetin/qeverinë do të jenë:

**Plotësimi i standardeve ndërkombëtare:**

Cilësia e përmirësuar e ajrit ndihmon qeverinë të përmbushë standardet dhe marrëveshjet ndërkombëtare mjedisore, duke rritur pozitën globale të vendit.

Shmangia e ndëshkimeve: Pajtueshmëria me rregulloret e cilësisë së ajrit mund të parandalojë vendosjen e gjobave nga organet rregullatore.

**Turizmi dhe përmirësimi i imazhit:**

Tërheqje për turistët: Cilësia më e mirë e ajrit mund ta bëjë një vend ose qytet më tërheqës për turistët që kërkojnë një mjedis të pastër dhe të shëndetshëm.

Imazhi pozitiv global: Vendet me cilësi të mirë të ajrit shpesh shihen më mirë në skenën globale, gjë që mund të ndikojë pozitivisht në marrëdhëniet ndërkombëtare dhe tregtinë.

**Zvogëlimi i emetimeve të gazeve serrë:**

Masat për të përmirësuar cilësinë e ajrit shpesh përfshijnë reduktimin e emetimeve të ndotësve që kontribuojnë në ndryshimin e klimës, në përputhje me përpjekjet globale për të zbutur ndikimin e ndryshimeve klimatike.

Përmbushja e synimeve klimatike: Përmirësimi i cilësisë së ajrit mund të kontribuojë në përpjekjet e një vendi për të përmbushur angazhimet dhe synimet e tij lidhur me klimën.

**Barazia Sociale**

Barazia e shëndetit: Përmirësimi i cilësisë së ajrit mund të kontribuojë në reduktimin e pabarazive shëndetësore, duke përfituar popullatat e cenueshme që shpesh preken në mënyrë disproporcionale nga ndotja e ajrit.

Përmirësimi i cilësisë së jetës: Ajri më i pastër rrit cilësinë e përgjithshme të jetës, duke kontribuar në mirëqenien e qytetarëve në grupe të ndryshme socio-ekonomike.

Si përmbledhje, përfitimet e rritjes së cilësisë së ajrit shtrihen në shumë sektorë, duke ndikuar pozitivisht në shëndetin publik, ekonominë, mjedisin dhe mirëqenien e popullatës.

**Përmirësimi i shëndetit publik**

Sëmundjet e reduktuara të frymëmarrjes dhe kardiovaskulare: Cilësia më e mirë e ajrit çon në shkallë më të ulët të problemeve të frymëmarrjes dhe sëmundjeve kardiovaskulare, duke rezultuar në uljen e kostove të kujdesit shëndetësor.

Më pak pranime në spital: Përmirësimi i cilësisë së ajrit mund të çojë në një reduktim të shtrimeve në spital dhe shpenzimeve të lidhura me kujdesin shëndetësor.

Produktiviteti dhe fuqia punëtore:

Produktivitet më i mirë i fuqisë punëtore: Ajri më i pastër mund të kontribuojë në një fuqi punëtore më të shëndetshme, duke çuar në rritjen e produktivitetit dhe uljen e mungesës nga puna për shkak të sëmundjes.

Përmirësimi i funksionit njohës:

Studimet sugjerojnë se cilësia më e mirë e ajrit mund të ndikojë pozitivisht në funksionin njohës, i cili mund të jetë i dobishëm për punëtorët dhe studentët.

**Ruajtja e Mjedisit**

Ruajtja e ekosistemeve:

Përmirësimi i cilësisë së ajrit kontribuon në mbrojtjen e ekosistemeve, duke përfshirë pyjet, trupat ujorë dhe habitatet e kafshëve të egra.

Ruajtja e biodiversitetit: Ajri më i pastër mbështet biodiversitetin duke krijuar një mjedis më të shëndetshëm për specie të ndryshme bimore dhe shtazore.

**Sektori privat (bizneset që emetojnë gaze në atmosferë dhe ato që nuk lidhen me emetimin).**

Ndikim direkt- Rritja e ndërgjegjësimit të sektorit privat për respektimin e detyrimeve sipas parashikimeve ligjore. Rritja e nivelit të masës do të vendosi sektorin privat në pozitë për të parandaluar shkeljet, për të evituar ndëshkimin më masë gjobe, që do të impaktonte në situatën financiare të subjektit.

Cilësia e përmirësuar e ajrit shpesh çon në rregulla më të rrepta mjedisore. Subjektet industriale që punojnë në mënyrë proaktive drejt reduktimit të emetimeve mund të qëndrojnë përpara kërkesave rregullatore, duke shmangur gjobat dhe pasojat ligjore.

Efikasiteti operacional:

Cilësia e përmirësuar e ajrit mund të rezultojë në efikasitet më të mirë operacional. Ajri më i pastër mund të kontribuojë në jetëgjatësinë dhe efikasitetin e makinerive dhe pajisjeve, duke reduktuar kostot e mirëmbajtjes dhe kohën e ndërprerjes.

**Perceptimi dhe reputacioni publik:**

Një përkushtim ndaj përgjegjësisë mjedisore mund të rrisë perceptimin publik për njësitë industriale. Të qenit i vetëdijshëm për mjedisin mund të përmirësojë reputacionin e kompanisë dhe imazhin e markës, duke tërhequr potencialisht konsumatorë dhe investitorë të ndërgjegjshëm për mjedisin.

**Shëndeti dhe produktiviteti i punonjësve:**

Cilësia më e mirë e ajrit kontribuon në një mjedis më të shëndetshëm pune. Punonjësit që punojnë në ajër më të pastër ka të ngjarë të përjetojnë më pak probleme shëndetësore që lidhen me ndotjen e ajrit, duke çuar në rritjen e produktivitetit dhe uljen e mungesave.

**Kursimet e kostos:**

Zbatimi i teknologjive dhe praktikave për të reduktuar emetimet mund të çojë në kursime të kostos në afat të gjatë. Për shembull, proceset dhe pajisjet me efikasitet energjetik mund të reduktojnë konsumin e energjisë, duke ulur kostot operacionale.

**Mundësitë e inovacionit:**

Përpjekja për të përmirësuar cilësinë e ajrit mund të stimulojë inovacionin brenda industrisë. Subjektet industriale që investojnë në kërkimin dhe zhvillimin e teknologjive më të pastra mund të fitojnë një avantazh konkurrues dhe të hapin tregje të reja.

**Ndryshimet klimatike dhe çështjet mjedisore paraqesin rreziqe afatgjata për bizneset.** Trajtimi në mënyrë proaktive i shqetësimeve për cilësinë e ajrit mund të ndihmojë në zbutjen e këtyre rreziqeve duke iu përshtatur ndryshimit të peizazheve rregullatore dhe duke reduktuar ekspozimin ndaj sfidave të mundshme ligjore dhe financiare.

**Qasja në stimuj dhe grante:**

Qeveritë dhe organizatat mjedisore shpesh ofrojnë stimuj dhe grante për kompanitë që marrin hapa për të reduktuar emetimet dhe për të përmirësuar cilësinë e ajrit. Subjektet industriale mund të përfitojnë nga mbështetje financiare ose stimuj tatimorë për adoptimin e praktikave miqësore me mjedisin.

**Rezistenca e zinxhirit të furnizimit:**

K ompanitë me praktika të qëndrueshme dhe miqësore me mjedisin mund të kenë një zinxhir furnizimi më elastik. Furnizuesit dhe partnerët mund të preferojnë të punojnë me subjekte që kanë prioritet përgjegjësinë mjedisore, duke reduktuar rreziqet që lidhen me ndërprerjet e zinxhirit të furnizimit.

Qëndrueshmëria afatgjatë:

Subjektet industriale që punojnë në mënyrë aktive drejt përmirësimit të cilësisë së ajrit kontribuojnë në qëndrueshmërinë afatgjatë të operacioneve të tyre. Kjo është thelbësore për sigurimin e vazhdimësisë së biznesit përballë ndryshimit të pritshmërive mjedisore dhe sociale.

Si përmbledhje, përfitimet e përmirësimit të cilësisë së ajrit për njësitë industriale shtrihen përtej konsideratave mjedisore dhe mund të ndikojnë pozitivisht në aspekte të ndryshme të operacioneve, reputacionit dhe qëndrueshmërisë afatgjatë të tyre.

**Palët e interesuara**, shoqëria civile dhe Organizatat jo-Qeveritare të cilat monitorojnë gjëndjen e mjedisit

Ndikim indirekt: Ky opsion do të sjellë rritjen më tej të transparencës lidhur zbatimin e ligjit dhe rritjen e besimit nga qytetarët ndaj institucioneve shtetërore.

* **Ndikimet për qytetarët:**

Ndikim direkt: Ulja e ndikimit te ndotjes se ajrit ne shendetin e popullsisë, duke ulur rastet e sëmundjeve (përkeqësime të frymëmarrjes tek moshat e medha, sëmundjet e zemrës, goditje në zemër dhe aritmi) dhe ndikuar në rritjen e mirëqënies.

**Përfitimet shëndetësore:**

Çështjet e reduktuara të frymëmarrjes: Përmirësimi i cilësisë së ajrit çon në nivele më të ulëta të ndotësve të ajrit, duke reduktuar rrezikun e sëmundjeve të frymëmarrjes si astma, bronkiti dhe infeksione të tjera të frymëmarrjes.

Shkalla më të ulëta të sëmundjeve kardiovaskulare: Ajri më i pastër shoqërohet me një rrezik më të ulët të sëmundjeve të zemrës, pasi ndotësit mund të kenë efekte negative në sistemin kardiovaskular.

**Cilësi e përmirësuar e jetës:**

Mirëqenie e përmirësuar: Cilësia më e mirë e ajrit kontribuon në përmirësimin e përgjithshëm të ndjenjës së mirëqenies tek qytetarët, duke nxitur një mënyrë jetese më të shëndetshme dhe më të këndshme.

**Rritja e aktiviteteve në natyrë:** Ajri më i pastër i inkurajon njerëzit të kalojnë më shumë kohë jashtë, duke promovuar aktivitetin fizik dhe angazhimin e komunitetit.

**Përfitimet ekonomike:**

Reduktimi i kostove të kujdesit shëndetësor: Përmirësimi i cilësisë së ajrit mund të çojë në shpenzime më të ulëta të kujdesit shëndetësor për shkak të zvogëlimit të numrit të njerëzve që kërkojnë trajtim mjekësor për sëmundjet e lidhura me ndotjen e ajrit.

Rritja e produktivitetit: Qytetarët më të shëndetshëm ka të ngjarë të jenë më produktivë, duke rezultuar në një ndikim pozitiv në ekonominë në tërësi.

**Përfitimet mjedisore:**

Ruajtja e biodiversitetit: Ajri më i pastër kontribuon në ruajtjen e ekosistemeve dhe biodiversitetit duke reduktuar ndikimet negative të ndotjes së ajrit në jetën bimore dhe shtazore.

**Zbutja e ndryshimeve klimatike:** Disa ndotës të ajrit kontribuojnë në ndryshimin e klimës. Duke reduktuar këta ndotës, përpjekjet për të përmirësuar cilësinë e ajrit mund të kontribuojnë gjithashtu në zbutjen e ndryshimeve klimatike.

**Barazia Sociale:**

Reduktimi i pabarazive shëndetësore: Përmirësimi i cilësisë së ajrit mund të ndihmojë në reduktimin e pabarazive shëndetësore, pasi komunitetet e margjinalizuara shpesh mbajnë një barrë joproporcionale të ndotjes së ajrit.

**Drejtësia Sociale e Përmirësuar:** Iniciativat për ajër të pastër mund të çojnë në shpërndarje më të drejtë të përfitimeve dhe ngarkesave mjedisore, duke promovuar drejtësinë dhe barazinë sociale.

**Funksioni kognitiv i përmirësuar:**

Performancë më e mirë njohëse: Studimet sugjerojnë se ekspozimi ndaj ajrit më të pastër është i lidhur me funksionin më të mirë njohës dhe përmirësimin e performancës akademike, veçanërisht te fëmijët.

**Turizëm dhe Rekreacion:**

Tërheqje për turizmin: Qytetet me cilësi më të mirë të ajrit janë më tërheqës për turistët, duke përfituar ekonomitë lokale nëpërmjet rritjes së të ardhurave nga turizmi.

Mundësi të zgjeruara rekreative: Ajri i pastër mbështet aktivitetet rekreative në natyrë, si parqet dhe sportet, të cilat kontribuojnë në një komunitet më të shëndetshëm dhe më aktiv.

**Qëndrueshmëria afatgjatë mjedisore:**

Ruajtja e burimeve natyrore: Reduktimi i ndotjes së ajrit kontribuon në qëndrueshmërinë afatgjatë të burimeve natyrore, duke siguruar një mjedis më të shëndetshëm për brezat e ardhshëm.

Në përgjithësi, përfitimet e rritjes së cilësisë së ajrit shtrihen përtej shëndetit për të përfshirë aspekte të ndryshme të jetës së qytetarëve, duke promovuar një shoqëri të qëndrueshme dhe të lulëzuar.

**Përmirësimi i peizazhit të qytetit:** do të reduktohen shkarkimet në ajër të ndotësve atmosferik, minimizohen ndikimet negative të përgjithshme qe vijne nga shkarkimet ne ajer; si psh efekti i smogut duke ndikuar edhe në përmirësimin e peisazhit të qyteteve.

Në vlerësimin tonë, ndikimet pozitive në buxhetin e shtetit, në mjedis, shëndët si dhe në shoqëri janë të tilla sa të justifikojne plotësisht kostot e parashikuara në buxhetin e shtetit dhe sektorin privat.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është zgjedhur opsioni 3 - ndryshimi i ligjit ekzistues.

Opsioni 3, konsiderohet si opsioni me i mire i mundshëm që arrin objektivat, pasi nëpërmjet ndryshimeve ligjore garantohet rritja e efikasitetit të zbatimit të legjislacionit lidhur me a) përmbushjen dhe respektimin e kërkesave, parimeve dhe kushteve të shkarkimeve në ajër nga operatori i një instalimi, referuar lejes së mjedisit të tipave A, B b) prodhimi, importimi ose tregtimi, nga subjektet, i lëndëve djegëse në përputhje me kërkesat e këtij ligji, në varësi të sasisë dhe rrezikshmërisë që paraqesin lëndët djegëse të palejuara, c) përdorimi i lëndëve djegëse të ndaluara nga operatori, në kundërshtim me kërkesat e këtij ligji, ç) përmirësimi i cilësisë së ajrit.

Edhe nga pikëpamja e teknikës legjislative është opsioni i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit është mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.

Gjithashtu me anë të këtij projektligji, plotësohen objektivat dhe arsyet për ndërhyrjen në ligj.

Ndryshimet ligjore prekin direkt operatorët që ushtrojnë veprimtarinë e tyre dhe preken nga legjislacioni për mbrojtjen e ndotjes së ajrit në mjedis dhe mospërmbushja e detyrimit ligjor për kryerjen e pagesës së gjobës së vendosur për kundërvajtjet administrative të parashikuara në projektligj, do të përbëjnë titull ekzekutiv.

Ruajtja e status quo-s ose ndërhyrja jorregullatore sjell si pasojë që të vijohet me kuadrin ligjor ekzistues.

Ky opsion nuk është opsion i preferuar sepse nuk permbush objektivat e vendosura. Për këto arsye çdo masë me karakter jorregullator nuk i shërben qëllimit të ndërhyrjes dhe arritjes së objektivave. Miratimi i një ligji të ri do t’i jepte zgjidhje problemeve të konstatuara, por edhe ky opsion nuk është opsioni i dëshiruar pasi rezultatet janë të njëjta me atë të opsionit 3, por kostot janë më të larta dhe përdorimi i burimeve njerëzore është më i madh.

Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere.

Për të kryer analizën me shumë kritere kemi marrë në konsideratë 4 opsione:

1. Opsioni 0- Ruajtja e Status Quo-së;
2. Opsioni 1- (Jorregullator);
3. Opsioni 2 - Hartimi i një ligji të ri për cilësinë e ajrit;
4. Opsioni 3- Ndryshimi i ligjit nr. 162, datë 4.12.2014 “Për mbrojtjen e cilësisë së ajrit në mjedis” i ndryshuar.

Kuantifikimi i kostove dhe përfitimeve nga ndryshimet e parashikuara në këtë projektligj në vlerë monetare rezulton i vështirë për t’u bërë. Për të vlerësuar opsionet kemi identifikuar 5 kritere me rëndëësi së bashku me peshën respektive, pëërkatësisht:

* Vendosja e mekanizmave për minimizimin e ndotjes së mjedisit duke përmirësuar shëndetin dhe rritur mirëqënien e qytetarëve (5)
* Efikasiteti në mbrojtjen e interesave së qytetarve për një mjedis të pastër (4)
* Ndërgjegjësimin e personave fizik/juridik për të ruajtur (3)
* Përmbushja e detyrimeve kombetare dhe ndërkombëtare lidhur me fushën e cilësisë së ajrit të mjedisit. (3)Kosto-efektiviteti (5)

Në tabelën e mëposhtme janë vlerësuar opsionet me pikë (nga 1-5) duke iu referuar çdo kriteri :

|  |  |  |  |  |  |
| --- | --- | --- | --- | --- | --- |
| **Kriteret**  | **Pesha**  | **Opsioni 0**  | **Opsioni 1**  | **Opsioni 2**  | **Opsioni 3**  |
|  Vendosja e mekanizmave për minimizimin e ndotjes së mjedisit duke përmirësuar shëndetin dhe rritur mirëqënien e qytetarëve  | 5  | 3 (15)  | 3 (15)  | 5 (25)  | 5 (25)  |
| Efikasiteti në mbrojtjen e interesave së qytetarve per një mjedis të pastër | 4  | 3 (12)  | 3 (12)  | 4 (16)  | 4 (16)  |
| Ndërgjegjësimin e personave fizik/juridik për të ruajtur  | 3  | 0 (0)  | 1 (3)  | 3 (9)  | 3 (9)  |
| Përmbushja e detyrimeve kombëtare dhe ndërkombëtare lidhur me fushën e cilësisë së ajrit të mjedisit.  | 3  | 2 (6)  | 2 (6)  | 3 (9)  | 3 (9)  |
| Kosto- efektiviteti  | 5  | 1(5)  | 2(10)  | 3(15)  | 5 (25)  |
| **Pikët**  |  | **42** | **46** | **74 84** |

Sipas metodës multikriteret opsioni 3, konsiderohet si opsioni më i mirë i mundshëm që vlerësohet me pikë më të larta për përmbushjen e kritereve .

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Turizmit dhe Mjedisit, Struktura përgjegjëse inspektuese në fushën e mjedisit, inspektoriati përgjegjës në varësi të ministrisë përgjegjëse për industrinë dhe inspektoriati përgjegjës për mbikëqyrjen e tregut në varësi të ministrisë përgjegjëse për tregtinë, Drejtoria e Përgjithshme e Doganave si dhe •Drejtoria e Përgjithshme e Shërbimeve të Transportit Rrugor do te jene strukturat pergjegjese për monitorimin e zbatueshmërisë së opsionit të zgjedhur, pas miratimit të këtij propozimi.

Gjithashtu, në rast mospërmbushjes së detyrimeve, Ministri, me propozimin e inspektoratit përgjegjës për mjedisin, në rastet kur gjoba nuk është paguar brenda afatit të përcaktuar, vendos pezullimin e lejes përkatëse të mjedisit për të gjithë veprimtarinë apo pjesë të saj deri në pagesën e gjobës, dhe vendimi i pezullimit publikohet në Regjistrin Kombëtar të Licencave, Autorizimeve dhe Lejeve.

Pengesat e mundshme për realizimin e objektivave, të vendosura në kuadër të opsionit të preferuar, janë:

* Kapacitete profesionale inpektuese dhe kontrolluese të pamjaftueshme në institucionet përgjegjëse;
* Mungesa e raportimeve nga institucionet përgjegjëse lidhur me veprimtarinë inspektuese/ kontrolluese në kuadër të legjislacionit për cilësinë e ajrit;
* Institucionet përgjegjëse përvec kontrollit për zbatimin e legjislacionit për cilësinë e ajrit, kanë në kompetencën e tyre institucionale fushë të gjerë kontrolli , dhe fokusi i inspektimeve dhe kontrolleve varet nga dinamika e problematikave që mund të shfaqen si më prioritare;

Gjatë zbatimit të opsionit të preferuar të propozuar për të arritur qëllimet e politikës, nga ana e strukturave që janë të ngarkuara për zbatimin e kërkesave ligjore të parashikuara në ligjin për cilësinë e ajrit, do të ndërmerren masat e mëposhtme:

* Inspektimet periodike që do të kryhen në terren nga inspektorët e ngarkuar nga ligji të cilët kanë si detyrë funksionale inspektimin dhe kontrollin;
* Realizimi i kontrolleve të përbashkëta dhe këmbimi i eksperiencave;
* Realizimi i një numri në rritje nga viti në vit i trajnimeve dhe ëorkshopeve të zhvilluara nga organet ligjzbatuese me qëllim rritjen e kapaciteteve të tyre;
* Shkëmbimi i të dhënave të nevojshme mes strukturave të ndryshme ligjzbatuese, për të bërë sa më efektive veprimtarinë e tyre në terren;
* Monitorimi i raportimeve për përmbushjen e detyrimeve kombëtare dhe ndërkombëtarë lidhur me fushën e cilësisë së ajrit në mjedis.
* Monitorimi i ecurisë bazuar në raportimet nga insitucioneve përgjegjëse lidhur me zbatimin e Legjislacionit (inspektorati përgjegjës për mjedisin, inspektorati përgjegjës për kontrollin e tregut, inspektorati në varësi të ministrisë përgjegjëse për industrinë, DPSHTR dhe Dogana);

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Projektligji përmban nene specifike për përcaktimin e organeve të kontrollit si dhe sanksionet, duke paraqitur organet përgjegjëse që monitorojnë rregullat për parandalimin e ndotjes së ajrit të mjedisit nga aktivitetet e ndryshme ( industriale, transporti urban etj).

Opsioni i preferuar do të përcaktojë, institucionet përgjegjëse për kontrollin e zbatimit të këtij ligji, përkatësisht::

* Ministria e Turizmit dhe Mjedisit (me institucionet e saj të fushës),
* Struktura përgjegjëse inspektuese në fushën e mjedisit;
* inspektoriati përgjegjës në varësi të ministrisë përgjegjëse për industrinë;
* inspektoriati përgjegjës për mbikëqyrjen e tregut në varësi të ministrisë përgjegjëse për tregtinë;
* Drejtoria e Përgjthshme të Doganave,
* Drejtoria e Përgjithshme e Shërbimeve të Transportit Rrugor

Ndryshimet ligjore indirekt do të ndikojnë pozitivisht tek institucionet të cilët monitorojnë operatorët. Nëpërmjet raportimeve të përditësuara dhe të dorëzuara në kohë sipas parashikimeve ligjore nga operatorët përgjegjës, Agjencia Kombëtare e Mjedisit, do të përditësojë informacionin mbi shkarkimet e ndotësve të ajrit në mjedis që vijnë nga aktivitetet që rregullohen nga Ligji 162/2014 “Për mbrojtjen e cilësisë së ajrit në mjedis”, i ndryshuar. Në rast se do të jetë e nevojshme, struktura përgjegjëse e kontrollit dhe inspektimit do të ndërmarrë kontrollet për verifikimin në terren lidhur me të dhënat e raportuara nga ana e operatorëve.

Ndër treguesit për të matur arritjen e qëllimeve të politikës mund të rendisim:

* Numri i gjobave (reduktimi) krahasuar me periudhën para miratimit të këtij ligji;
* Ulja e Nivelit të shkarkimeve të ndotësve të ajrit krahasuar me periudhën para zbatimit të opsionit;
* Numri i personave fizik/juridik të cilët respektojne normat e shkarkimeve të ndotësve të ajrit për shkak të rritjes së zbatimit dhe përforcimit të legjislacionit kombetar në fushën e mbrojtjes se cilesise së ajrit të mjedisit;
* Reduktimi i numrit të qytetarëve që paraqesin problematika shëndetësore të shkaktuara nga cilësia e ajrit të mjedisit (alergji, sëmundjeve të ndryshme respiratore);
* Monitorimi i raportimeve për përmbushjen e detyrimeve kombëtare dhe ndërkombëtarë lidhur me fushën e cilësisë së ajrit në mjedis.
* Monitorimi i ecurisë bazuar në raportimet nga insitucioneve përgjegjëse lidhur me zbatimin e Legjislacionit (inspektorati përgjegjës për mjedisin, inspektorati përgjegjës për kontrollin ree tregut, inspektorati në varësi të ministrisë përgjegjëse për industrinë, DPSHTR dhe Dogana);

**Raporti i vlerësimit të ndikimit - Shtojca 2/a**

*Shënim: Në paragrafin më sipër, “Analiza e ndikimeve”, kemi cituar që implementimi i opsionit 3 (i preferuar) nuk ka kosto shtesë ekonomike dhe financiare si dhe ndikimet e këtij opsioni janë të një natyre të tillë, të cilat në këtë fazë nuk mund t’i monetarizojmë.*

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në mijë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Shifrat në tabelë janë të shprehura në miliona (000) Lekë**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – njëhere *(kosto per stafin per projektligjin-paga)* |  |  |  |  |  |  |  |  |  |  |
| Kosto për buxhetin – në vazhdim *kosto per monitorimin e faunes se eger nga AKM;**kosto për stafin e pushtetit vendor (bashki)**kosto per stafin e zonave te mbrojtura AdZM-paga)* |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim*(te ardhurave nga hyrja e vizitoreve ne Zonat e Mbrojtura)* |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Përfitim për buxhetin – në vazhdim  |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në mijë lekë** | **Vlera aktuale neto në mijë lekë** |
| **Kosto** | **Përfitimi** |
| Opsioni 1 | N/A | N/A | N/A |
| Opsioni 2 | N/A | N/A | N/A |
| Opsioni 3 | N/A | N/A | N/A |